Gala Bute la scară națională: Comisia Europeană ne cere 1

milliard de euro, iar noi pregătim un ordin prin care să-i scăpăm pe responsabili

și pe profitori.

O investigație de Mirela Neag și

Cătălin Tolontan

Dosarul Gala Bute este doar o firimitură

din totalul fraudelor de fonduri europene. Dar o firimitură care s-a strecurat

în urechea politicienilor și-i enervează.

Îi enervează pe briganzii

serviciilor secrete, transformați în băieții de business scăpați de sub

control, de i-au scos din minți și pe ai lor! Și-i

deranjează pe toți directorii, publici sau privați, care vor ca

acest caz să dispară repejor din fața publicului.

Cînd să explice ei că asta e o întîmplare,

s-a produs ireperabilul! Pentru că, după firimitură, din senin, în seara

de joi, ministrul Teodorovici a trîntit pîinea pe masă.

Ministrul

fondurilor europene a anunţat că “România

va trebui să plătească CE, pentru deficienţe în sistem din 2009-2011, peste un

miliard de euro”.

Eugen Teodorovici a adăugat, aproape

în șoaptă, urmările: “Datoria imensă va fi preluată de către bugetul de stat și

va apărea, automat, la deficit în raportul FMI”.

Au trecut 36 de ore de la anunţul-șoc

al ministrului. Românii au realizat dimensiunea dezastrului, au intervenit pe

site-uri și pe bloguri, dar nici un oficial din Guvernul României nu a însoţit

îngrijorarea publică prin explicații.

Intrăm în era consecințelor.

“Mi-e

teamă de mai rău”

“Asta e știrea anului! Unde-i răspunderea administrativă a celor implicați în

deficitarea dintr-o data a bugetului cu 1 miliard de euro?!”, a exclamat Alina Mungiu-Pippidi.

Practic, 1 miliard înseamnă un sfert

din cît a încasat în total România pînă în septembrie 2013 din fonduri

europene. Și e doar începutul.

“Suma de 1 miliard reprezintă cam 5% din

fondurile alocate României în perioada 2007-2013. Dar mi-e teamă că urma

penalizări de și mai mari proporţii”, spune Marin Florian, expert pe fonduri europene

la Blocul Naţional Sindical. El povestește că acordurile dintre Comisie și

state prevăd trepte de penalizări, de la 5% la 25%. De asta se teme.

«Amenințarea este mult mai mare! Din

cauza neregulilor, e posibil ca, în urma auditului din 2015, cînd se va estima

care a fost impactul social real al banilor europeni, să fim penalizați cu 25%» Marin Florian, specialist în fonduri europene BNS

Dublă

amnistie?

Dacă se va ajunge la imputări de 25%, care se stabilesc global, că europenii nu

au zeci de mii de angajați care să vadă dacă Gala Bute nu s-a replicat la

infinit, ţara va pierde practic tot ceea ce a reușit să

absoarbă de la intrarea în Uniunea Europeană!

Cum ar trebui să reacţioneze România în

momentul în care, în joia neagră, încasează încă 0,7 la deficitul bugetar?

“În mod normal, statul ar trebui să se

îndrepte împotriva celor care au folosit banii necorespunzător sau chiar i-au

fraudat”, explică o sursă a ziarului. Începînd cu vîrfurile vinovate ale

Autorităților de Management și cu sistemul de firme clientelare creat de acești

oameni.

“Dar, din păcate,

pentru că știau că va urma acest gen de corecție din partea CE, se pregătește o

măsură legală, care să-i absolve pe beneficiarii banilor europeni și să oblige

bugetul să-și asume penalizarea”, a mai zis omul.

Nu știe cum se va numi acest act juridic

eliberator, spune sursa. “Ordin, HG… n-are importanţă, vor să scape și va fi un

document tip pentru toate ministerele”.

Un alt expert în fonduri europene, Marius Donţu, a lansat la emisiunea

de pe TVR a lui Moise Guran ipoteza unei posibile amnistii care a fost

aplicată, silențios, funcţionarilor în urmă cu ceva vreme și despre care

nu s-a discutat public. Amnistia funcționarilor ar fi fost opera

guvernului PD-L, iar amnistia beneficiarilor de fonduri europene este pregătită

de Guvernul USL.

De fapt, ministrul Teorodovici a și amintit

ceva imediat după anunț, cînd a spus că nu e normal ca primăriile să fi trase

la răspundere dacă li s-au aprobat proiectele. Dacă primăriile, nu, înseamnă că

nici companiile naționale și nici cele private. Nimeni, așadar, în afară de

contribuabil.

Pînă la capătul măsurilor: cei care au

semnat și cei care au cheltuit banii vor scăpa nepedepsiţi.

Mai mult pe tolo.ro.